അഞ്ചുവർഷത്തിനിടയിൽ ഇന്ത്യയുടെ ഐടി നഗരമായ ബെംഗളൂരു വാസയോഗ്യമല്ലാതാകും എന്ന് റിപ്പോർട്ട് . ഇന്ത്യൻ ഇൻസ്റ്റ്യൂട്ട് ഓഫ് സയൻസ് നടത്തിയ പഠനം പ്രസിദ്ധീകരിച്ചത് ഡെക്കാൻ ഹെറാൾഡ് പത്രമാണ് . ബെംഗളൂവിൽ കഴിഞ്ഞ 40 വർഷത്തിനിടയിൽ നടന്ന ഏല്ലാ നിർമ്മാണങ്ങളും വളരെ ഭീഷണി ഉയർത്തുന്നതാണെന്നാണ് പഠനം . ഈ നിർമ്മാണങ്ങളുടെ വർദ്ധനവ് 525 ശതമാനം ആണെന്ന് പഠനം പറയുന്നു . അതേ സമയം ഗ്രീൻസിറ്റി എന്ന നിലയിൽ ബെംഗളൂവിൻറെ ജൈവ സമ്പത്ത് ഈ കാലയളവിൽ 78 ശതമാനം കുറഞ്ഞതായും റിപ്പോർട്ട് പറയുന്നു . തടാകങ്ങളുടെ നഗരം എന്ന് അറിയപ്പെട്ടിരുന്നു ബെംഗളൂവിലെ തടാകങ്ങളിൽ 79 ശതമാനം ഇതിനകം മലിനമായോ , കൈയ്യേറ്റത്താലോ നശിച്ചുകഴിഞ്ഞെന്നും റിപ്പോർട്ട് പറയുന്നു . ഇത് ശതമാനതത്തിലുള്ള കണക്ക് മാത്രമാണ് ശരിക്കും കണക്കുകളിൽ വലിയ ജൈവനാശമാണ് ബെംഗളൂവിൽ സംഭവിക്കുന്നത് പഠനം പറയുന്നു . പഠനത്തിന് നേതൃത്വം നൽകിയ ഐ . ഐ . എസ് . സി സെൻറർ ഓഫ് ഇക്കോളജി സയൻസ് മേധാവി ടിവി കാമചന്ദ്ര പറയുന്നു , തീർത്തും ആസൂത്രിണമില്ലായ്മയാണ് ബെംഗളൂരു നഗര വിലകസനത്തിൽ നടക്കുന്നത് . ഇത്തരത്തിലാണെങ്കിൽ വലിയോരു ദുരന്തത്തെ ബെംഗളൂരു മുന്നിൽ കാണുകയാണ് . സമുദ്രനിരപ്പിൽ നിന്നും 3000 അടി ഉയരത്തിലുള്ള ബെംഗളൂരു 1799 ന് ശേഷം ഗ്രീനീഷ് സിറ്റിയാക്കിയത് ബ്രിട്ടീഷുകാരാണ് . നദികൾ ഇല്ലാത്ത ബെംഗളൂരുവിൻറെ സ്വഭാവിക താപനില നിലനിർത്താൻ സഹായിച്ചിരുന്നത് ഏതാണ്ട് 600 ഒളം തടാകങ്ങളായിരുന്നു . ഇവയുടെ നശമാണ്ബെംഗളൂരുവിനെ സമീപഭാവിയിൽ തന്നെ ദുരന്തമായി വേട്ടയാടുവാൻ പോകുന്നത് .